नई दिल्ली। बिहार के गया जिले में मां और बेटी से गैंगरेप की घटना को लेकर प्रदेश में नीतीश सरकार विपक्ष के निशाने पर है। विपक्ष के नेता तेजस्वी यादव ने राज्य में राष्ट्रपति शासन लगाने की मांग की है। उन्होंने कहा, ”बिहार में राष्ट्रपति शासन लागू होना चाहिए। गया में सामूहिक बलात्कार की घटना ने शर्मसार कर दिया। राज्यपाल सत्यपाल मलिक ने कहा कि अगर कोई असुरक्षित महसूस करता है तो उसके लिए राजभवन का दरवाजा खुला हुआ है। इससे ये बात तो साबित हो गई कि नीतीश कुमार अब कठपुतली बन गए हैं। ऐसे में राज्य में राष्ट्रपति शासन लगनी चाहिए।”बता दें कि गया जिले के कोच थाना अंतर्गत सोनडीहा गांव के नजदीक गुरुवार की देर रात लुटेरों ने गुरारू में प्राइवेट क्लीनिक चलाने वाले एक डॉक्टर को पेड़ से बांधकर उसकी पत्नी और बेटी के साथ कथित रूप से गैंगरेप किया। इस मामले में 20 लोगों को हिरासत में लिया गया था। इनमें से दो की पहचान आरोपी के तौर पर की गई। 13 जून को घटी ये घटना अब प्रकाश में आई है। ये घटना गया ज़िले के कोच में घटी है। ये जगह गया से 28 किलोमीटर की दूरी पर स्थित है।